**Kultur-Weekend zu Stolzebuerg**

D’Kultur- an Integratiounskommissioun vun der Gemeng Pëtschent organiséiert, an Zesummenaarbecht mat der Gemeng a mam Syndicat d’Initiative vu Stolzebuerg, e Kultur- Weekend zu Stolzebuerg am Schlass.

**E Samschdeg, den 29. Juni ëm 18.00 Auer** ass e Concert ënnert dem Thema „D’Schluecht vu Stolzebuerg“. D’Buerg vu Stolzebuerg gouf 1679 vun de franséischen Truppen ënnert dem Kinnek Louis XIV. zerstéiert. 340 Joer méi spéit gëtt dës Schluecht musikalesch an Zeen gesat ënnert der Matwierkung vun der Harmonie Housen, dem André Mergenthaler & Mono-Drone a Milites Viennenses mat engem flotten, ofwiesslungsräiche Programm. Den Entrée ass fräi.

**E Sonndeg, den 30. Juni ëm 19.30 Auer** ass d’Opféierung vum „Dem Dicks säi Scholdschäin“. De lëschtegt Theaterstéck ass am Joer 1855 vum Dicks als éischt Theaterstéck a Lëtzebuerger Sprooch geschriwwe ginn. Mat Musek, Originalkostümer, opulentem Bühnebild an Dréiuergel presentéieren hei d'Yannchen Hoffmann an de Carlo Hartmann eng flott Lëtzebuerger Operett. Weider spille mat d'Stéphanie Schlink an den Al Ginter. Den Entrée ass 20 €.

Bei guddem Wieder sinn déi zwee Owenter dobaussen am Schlasshaff, bei schlechtem Wieder am Schlass selwer.

Fir Iessen a Gedrénks suergt de Syndicat d’Initiative vu Stolzebuerg.